stanford-oval/wikipedia huggingface dataset:
Heinkel He 115
Käyttö Suomessa > He 115 N

Norjan hallitus antoi käskyn lopettaa aseellinen vastarinta Saksaa vastaan 7. kesäkuuta 1940. Norjan muiden He 115 -koneiden käskettiin paeta Britteinsaarille, mutta yhden koneen teknisen kunnon katsottiin estävän pitkän lennon. Kokenut liikennelentäjä ja Norjan laivaston luutnantti Helge Dahl, muodollisesti jo siviili, lensi 8. kesäkuuta 1940 Tromssan Skattörasta Petsamon Salmijärvelle tämän He 115 N -koneen, joka oli vientimuunnos A-2-versiosta. Yksilön sarjanumero oli 156 ja valmistusnumero 3038. Norjalainen sotilastunnus oli F.50, mutta siirtolennolla Suomeen käytettiin keksittyä siviilitunnusta LN-MAB vaikkakin kone oli vielä aseistettu. Suomeen tullessaan koneen kokonaislentoaika oli vain 50 tuntia, koska se oli toimitettu tehtaalta vasta heinäkuussa 1939. Narvikin taistelujen yhteydessä ltn. Erik Björneby ampui koneella alas saksalaisen Junkers Ju-52 kuljetuskoneen Gullesfjordissa 14. huhtikuuta 1940.
Kone ensin internointiin ja lennettiin Santahaminaan, sieltä keväällä 1941 edelleen Ilmavoimien varikolle Tampereelle. Otettiin Suomen ilmavoimien käyttöön, tunnuksella HE-115 ja lempinimellä ”Jenny”, 20. kesäkuuta 1941 alkaen. Aluksi sitä käytettiin Pohjanlahdelle Vaasasta suuntautuneilla tiedustelulennoilla Lentue X:n alaisuudessa. Lentue X muutti nimensä kymmenen päivää myöhemmin Lentolaivue 15:ksi, joka aloitti HE-115:llä tiedustelu- ja propagandalennot Laatokan Karjalaan ja Maaselän suunnalle Höytiäisen Hirvirannasta käsin. Kone kärsi oman ilmatorjunnan osumasta 24. elokuuta 1941, jonka jälkeen Valtion Lentokonetehtaat muutti koneen kuljetustehtäviin. Syksystä 1941 kone oli kaukopartioiden kuljetus- ja huoltotehtävissä. LeLv 15:n lakkautuksen jälkeen 28. helmikuuta 1942 kaukopartiokuljetuksista vastasi Osasto Räty, joka muuttui komentajansa vaihduttua kesällä 1943 Osasto Maliseksi. HE-115 tuhoutui 4. heinäkuuta 1943, jolloin se joutui 8 miehen kaukopartiota (os.Kärpänen) hakiessa arviointivirheen vuoksi venäläisten tulitukseen Tugasjärvellä ja syttyi tuleen. Alkuperäinen lentosuunnitelma oli hakea kaukopartio toiselta järveltä, mutta Jenny laskeutuikin ”vara”noutopaikalle. Koneen miehistö vangittiin suoraan Tugasjärvestä, miehistö palautettiin Suomeen 22. marraskuuta 1944. Konetta yritettiin tuhota myöhemmin kahdella ilmavoimien Morane-Saulnier M.S. 406 -hävittäjällä. Kyseisen He 115:n jäänteet nähtiin kuitenkin tästä huolimatta vielä kuormattuna Sekeen junaseisakkeella 3. lokakuuta 1943. Kone lensi suomalaisten käytössä kaikkiaan 311 tuntia ja 30 minuuttia.
Käyttö Suomessa > He 115 C

Saksasta saatiin lainaksi toukokuussa 1943 kaksi He 115 C -konetta tunnuksiltaan 6H+BK ja 6H+CK, aluksi Osasto Malisen ja vuoden 1944 aikana Osasto Jaurin käyttöön. 6H+CK luovutettiin takaisin saksalaisille 7. syyskuuta 1944, mutta 6H+BK jäi suomalaisten käyttöön sodasta irtautumisen jälkeen. Sillä kuljetettiin vielä Lapin sodassa 114 partiomiestä 30 lennolla, jolloin kone toimi siviilitunnuksella OH-PMJ (päämaja Jauri). Kone luovutettiin lopullisesti Neuvostoliitolle marraskuussa 1944 osasto Jaurin lakkauttamisen jälkeen.
Tekniset tiedot (He 115B-1)

Lähde: [lähde? ]
Yleiset ominaisuudet
Miehistö: 3
Matkustajat: jopa 14
Pituus: &&&&&&&&&&&&&017.030000017,30 m
Kärkiväli: &&&&&&&&&&&&&022.028000022,28 m
Korkeus: &&&&&&&&&&&&&&06.06000006,60 m
Siipipinta-ala: &&&&&&&&&&&&&087.050000087,5 m²
Tyhjäpaino: &&&&&&&&&&&05290.&&&&005 290 kg
Suurin lentoonlähtöpaino: &&&&&&&&&&010400.&&&&0010 400 kg
Voimalaite: &&&&&&&&&&&&&&02.&&&&002 × BMW 132K -yhdeksänsylinteristä tähtimoottoria; &&&&&&&&&&&&0630.&&&&00630 kW (&&&&&&&&&&&&0970.&&&&00970 hv) per moottori
Suoritusarvot
Suurin nopeus: &&&&&&&&&&&&0327.&&&&00327 km/h matkalentokorkeudessa
Lentomatka: &&&&&&&&&&&02100.&&&&002 100 km
Lakikorkeus: &&&&&&&&&&&05200.&&&&005 200 m
Siipikuormitus: &&&&&&&&&&&&0103.0800000103,8 kg/m²
Teho-painosuhde: 0Virhe lausekkeessa: tunnistamaton välimerkki ”&”..0Virhe lausekkeessa: tunnistamaton välimerkki ”&”.139 W/kg
Aseistus
Konekiväärit
1 × kiinteä 7.92 mm MG 17 konekivääri ja
1 × liikuteltava 7.92 mm MG 15 konekivääri taka- ja etuampumoissa
Pommit
5 × 250 kg pommia, tai kaksi ennen mainittua pommia ja yksi 800 kg torpedo
1 × 920 kg merimiina
Aiheesta muualla

Wikimedia Commonsissa on kuvia tai muita tiedostoja aiheesta .
Lexikon der Wehrmacht: He 115
Luftarchiv.de: He 115
Luftwaffe Resource Center: He 115
Feldgrau.com: He 115
LeLv 15:n He 115 Höytiäisen Hirvirannassa elokuussa 1941
OH-PMJ Lapin sodan aikana.
Francisco Morales Bermúdez

| Francisco Morales Bermúdez |
| --- | --- |

Perun presidentti
 30. elokuuta 1975 – 28. heinäkuuta 1980  
Edeltäjä:  Juan Velasco Alvarado
Seuraaja:  Fernando Belaúnde
Perun pääministeri
 1. helmikuuta 1975 – 30. elokuuta 1975  
Edeltäjä:  Luis Edgardo Mercado Jarrín
Seuraaja:  Oscar Vargas Prieto
Henkilötiedot
Syntynyt: 4. lokakuuta 1921 Lima
Kuollut: 14. heinäkuuta 2022 (100 vuotta)
Tiedot
Sotilaspalvelus
Sotilasarvo:  kenraali
Francisco Morales-Bermúdez Cerruti (4. lokakuuta 1921 – 14. heinäkuuta 2022) oli perulainen kenraali, joka toimi maansa presidenttinä 1975–1980. Häntä pidettiin maltillisena niiden sotilaiden joukossa, jotka tekivät vallankaappauksen vuonna 1968. Elokuussa 1975 hän johti veretöntä vallankaappausta, jossa hän syrjäytti edellisen sotilaspresidentin Juan Velasco Alvaradon.
Frank Thomas

Frank Thomas vuonna 1974.
Frank Thomas (5. syyskuuta 1912 – 8. syyskuuta 2004) oli yhdysvaltalainen Disneyn Nine Old Men -ryhmään kuulunut animaattori.
1960- ja 1970-luvuilla Walt Disneyn kuoleman jälkeen Thomas oli yksi studion ns. ohjaavista animaattoreista, joiden piti jatkaa animaatiota eteenpäin siihen, mihin se Disneyltä itseltään jäi. Esimerkiksi elokuvat Viidakkokirja, Aristokatit, Robin Hood sekä Bernard ja Bianca ovat peräisin tältä ajalta.
Thomas jäi eläkkeelle vuonna 1978, jonka jälkeen hän kirjoitti animaattoriystävänsä Ollie Johnstonin kanssa neljä Disneyn animaatiota käsittelevää kirjaa. Niistä merkittävin on Disney Animation: The Illusion of Life, jota pidetään kaikkien aikojen parhaana animaation oppikirjana. Vapaa-aikanaan Thomas soitti pianoa  Disneyn piirtäjistä koostuneessa Firehouse Five Plus Two -yhtyeessä, joka esitti dixieland-jazzia ja levytti useita albumeja.
Frank Thomasin piirtämiä animaatiohahmoja:
Vilkas-kääpiö (Lumikki ja seitsemän kääpiötä)
Pinokkio-nukke (Pinocchio)
Bambi ja tämän eläinystävät
hyvät haltiattaret (Prinsessa Ruusunen)
Herttarouva (Liisa Ihmemaassa)
Kapteeni Koukku
Forest Lawn Memorial Park

Bette Davisin hauta Hollywoodin Forest Lawnissa.
Forest Lawn Memorial Park on hautausmaa, jonne on haudattu enimmäkseen kuuluisia ihmisiä. Hautausmaa sijaitsee Hollywoodin lähellä Hollywood Hillsissä.
Joitakin kuuluisia haudattuja

| --- | --- |
 Steve Allen  Gene Autry  David Carradine  William Conrad  Bette Davis  Sandra Dee  Marty Feldman  Carrie Fisher  Andy Gibb  Buster Keaton  Fritz Lang  Charles Laughton  Stan Laurel Arthur Lee  Liberace  Ed McMahon  Brittany Murphy :  Ricky Nelson  Bill Paxton  Rich Piana  Jeff Porcaro  Mike Porcaro  Freddie Prinze  Lou Rawls  John Ritter  Isabel Sanford  Telly Savalas  Rod Steiger  Lee Van Cleef  Jack Webb  Ronnie James Dio  Paul Walker  Lemmy Kilmister  Mary Kay Bergman
Forest Ray Moulton

Forest Ray Moulton
Forest Ray Moulton (1872–1952) oli yhdysvaltalainen tähtitieteilijä. Moultonin erikoisalaa oli taivaanmekaniikka. Yhdessä Thomas Chrowder Chamberlinin kanssa hän esitti planeettojen syntyneen Auringon ja toisen tähden kohtaamisesta.
Aiheesta muualla

Kuvia tai muita tiedostoja aiheesta Forest Ray Moulton Wikimedia Commonsissa
Huhtilampi (Jyväskylä)

| Huhtilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°02′36″N, 25°37′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Maatianjärveen 
Järvinumero:  14.221.1.191
Mittaustietoja
Pinnankorkeus:  78,7 m  
Pituus:  400 m  
Leveys:  140 m  
Rantaviiva:  0,737 km  
Pinta-ala:  1,895 ha  
Saaria:  ei saaria 
 fiHuhtilampi 
Huhtilampi  on Keski-Suomessa Jyväskylässä Savipohjan kylän lähellä sijaitseva lampi.
Maantietoa

Lammen pinta-ala on 1,9 hehtaaria, se on 400 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 78,7 metriä mpy.
Forest Law

| Forest Law |
| --- | --- |
Näyttelijä(t):  Katsuhiro Harada (Tekken 3, Tekken Tag Tournament) Todd Haberkorn (Tekken Tag Tournament 2)
Ensi- esiintyminen:  Tekken 3
Henkilötiedot
Ammatti:  opiskelija
Sukupuoli:  mies
Ikä:  25 (Tekken 3) 27 (Tekken Tag Tournament 2)
Kotipaikka:  Yhdysvallat
Suhteet
Vanhemmat:  Marshall Law
Tutut:  Paul Phoenix
Infobox OKNimi-testi OK: 
Forest Law on kuvitteellinen Tekken-pelisarjassa. Hän esiintyy peleissä Tekken 3, Tekken Tag Tournament, Tekken Advance ja Tekken Tag Tournament 2. Law on Marshall Law’n poika.
Viidennessä Tekkenin osassa Forest Law ei ole pelattava hahmo, mutta Marshall Law’n tarinassa kerrotaan, että Forest oli loukkaantunut onnettomuudessa. Tekken 6:ssa pelissä Forest Lawin voi nähdä Rustic Asia -taisteluareenalla.
Aiheesta muualla

Forest Law Tekkenpediassa (englanniksi)
Filosofi luennoi telluuriosta

| Filosofi luennoi telluuriosta |
| --- | --- |

Nimi:  Filosofi luennoi telluuriosta
Toinen nimi:  A Philosopher Lecturing on the Orrery
Tekijä:  Joseph Wright
Valmistumisvuosi:  1766
Korkeus:  147 cm
Leveys:  203 cm
Sijainti:  Derbyn kaupunginmuseo
Paikkakunta:  Derby
Filosofi luennoi telluuriosta (engl.  A Philosopher Lecturing on the Orrery ) on englantilaisen Joseph Wrightin maalaus noin vuodelta 1766. Maalaus, kooltaan 147 x 203 cm, on Derbyn kaupunginmuseossa. Sen koko nimi on A Philosopher giving that Lecture on the Orrery, in which a lamp is put in place of the Sun.
Maalauksen keskeinen hahmo on punatakkinen, filosofiksi kutsuttu tiedemies, joka esittelee aurinkokunnan mallia eli telluuriota, mahdollisesti havainnollistaen auringonpimennyksen syntyä. Telluuriossa käytetty lamppu valaisee filosofin ja katsojien kasvot. Työtä on pidetty valistusajan symbolina.
Wright sai inspiraation maalaukseen ilmeisesti luennosta, jonka skotlantilainen tähtitieteilijä ja matemaatikko James Ferguson piti Derbyssä 1762. Teoksen filosofi ei kuitenkaan muistuta Fergusonia, vaan enemmänkin Wrightin pitkäaikaista ystävää John Whitehurstia nuorena. Tämä osallistui Fergusonin luentosarjan järjestämiseen. On myös arvioitu että maalauksen luennoija muistuttaa Isaac Newtonia sellaisena kuin Godfrey Kneller hänet maalasi. Filosofin vieressä seisovan henkilön mallina on ollut Wrightin ystävä Peter Perez Burdett. Maalauksen oikeassa laidassa olevat henkilöt saattavat olla Ferrersin viides jaarli Washington Shirley ja hänen veljenpoikansa. Shirley omisti monimutkaisen telluurion, ja hän osti maalauksen Wrightiltä.
Francisco Martínez de la Rosa

| Francisco Martínez de la Rosa |
| --- | --- |
 Francisco Martínez de la Rosa, tuntemattoman taiteilijan maalaama muotokuva
Espanjan pääministeri
 15. tammikuuta 1834 – 7. kesäkuuta 1835  
Monarkki:  Isabella II
Seuraaja:  José María Queipo de Llano
Henkilötiedot
Syntynyt: 10. maaliskuuta 1787 Granada, Espanja
Kuollut: 7. helmikuuta 1862 (74 vuotta) Madrid, Espanja
Tiedot
Puolue:  Maltillinen puolue
 Nimikirjoitus
Francisco de Paula Martínez de la Rosa (10. maaliskuuta 1787 Granada – 7. helmikuuta 1862 Madrid) oli espanjalainen näytelmäkirjailija, runoilija ja poliitikko. Hän toimi Espanjan pääministerinä vuosina 1822 ja 1834–1835.
Martínez de la Rosa toimi Granadan yliopiston filosofian professorina vuodesta 1805. Hän siirtyi politiikkaan vuonna 1808 ja vaikutti näkyvästi Cádiziin perustetussa parlamentissa eli cortesissa (ns. Cádizin cortes). Itsevaltaisen kuningas Ferdinand VII:n palattua valtaan Martínez de la Rosa vangittiin ja hän oli kahdeksan vuotta karkotettuna Afrikkaan. Vuoden 1820 vallankumouksen myötä hänet vapautettiin ja valittiin cortesin puhemieheksi sekä 1822 hallituksen johtajaksi. Hän kuitenkin menetti poliittisella tasapainottelullaan sekä liberaalien että konservatiivien tuen. Kun Ferdinand VII:n itsevaltius palautettiin vuonna 1823, Martínez de la Rosa lähti maanpakoon Pariisiin, jossa hän asui seuraavat kahdeksan vuotta. Vuonna 1834 hänet nimitettiin uudelleen pääministeriksi ja hänen hallituksensa antoi nimellä estatuto real tunnetun uuden valtiosäännön. Hän joutui eroamaan jo seuraavana vuonna ja esiintyi sen jälkeen konservatiivisen Maltillisen puolueen (moderados) johtajana. Hän oli myöhemmin vielä uudelleen maanpaossa Pariisissa. Martínez de la Rosa oli myös Espanjan suurlähettiläänä Roomassa 1842–1843 ja Pariisissa 1847–1851 sekä Ramón María Narváezin hallituksen sisäministerinä 1844.
Martínez de la Rosa oli Espanjan kuninkaallisen akatemian jäsen. Viimeisinä vuosinaan hän oli sen johtaja.
Martínez de la Rosa julkaisi vuosien varrella useita runoelmia ja näytelmiä. Hän kirjoitti Pariisissa näytelmän La conjuración de Venecia (”Venetsian salaliitto”), jonka ensi-ilta Madridissa vuonna 1834 merkitsi romanttisen draaman läpimurtoa Espanjan teatterimaailmassa.
Filosofi lampun valossa

Joseph Wright, Filosofi lampun valossa, 1769.
Salvator Rosan maalaus Mietiskelevä Demokritos (n. 1650), jota Wrightin maalaus sommittelultaan muistuttaa.
Filosofi lampun valossa (A Philosopher by Lamplight) on englantilaisen Joseph Wrightin maalaus vuodelta 1769. Se on 128,2 × 102 cm:n kokoinen öljyvärimaalaus ja on nykyisin Derbyn kaupunginmuseossa. Taiteilija on siinä sijoittanut valonlähteen kuva-alaan, samoin kuin hän teki useissa myöhemmissä töissään, joista hän tuli kuuluisaksi. Työ tunnetaan myös nimellä Erakko tutkii anatomiaa (engl. The Hermit Studying Anatomy) ja sitä on pidetty taulun Alkemisti löytää fosforin rinnakkaisteoksena. Vaikka Wrightin tiedetään perehtyneen luonnontieteelliseen aineistoon ennen näiden töiden maalaamista, hän ei ollut tiedekirjojen kuvittaja, vaan taiteellinen vaikutelma oli hänen ensisijainen päämääränsä.
Työn sommittelu muistuttaa suuresti Salvator Rosan maalausta Mietiskelevä Demokritos.  On mahdollista, että Wright olisi nähnyt joko alkuperäistyön tai sen pohjalta tehdyn kaiverruksen. Wrightin maalauksen keskeinen hahmo tarkastelee luurangon osia, mutta tapahtuma ei näytä lääketieteelliseltä ruumiinavaukselta. Päähenkilön ympärille on aseteltu klassisia kuolevaisuuden symboleja, kuten tiimalasi ja tumma (Tuonelan) joki. Kuvan reuna-alueella on kaksi nuorta miestä, joiden hattuun kiinnitetyt simpukankuoret osoittavat heidän olevan pyhiinvaeltajia. Varsinainen kirjallinen tai historiallinen tausta, johon Wright työssään mahdollisesti viittaa, on jäänyt epäselväksi. Sen sijaan hän on luonut arvoituksellista tunnelmaa monin keinoin. Nuoret miehet ovat suhteessa paljon pienempiä kuin lampun valaisema filosofi. Työn tarkoissa yksityiskohdissa näkyy Wrightin hollantilaisilta laatukuvien maalareilta saamat vaikutteet, mutta valonhämyn eli chiaroscuron käsittely on ollut aikanaan radikaalia.
Finnpilot Pilotage

| Finnpilot Pilotage |
| --- | --- |
Yritysmuoto:  osakeyhtiö
Perustettu:  2011
Toimitusjohtaja:  Kari Kosonen
Puheenjohtaja:  Kimmo Mäki
Avainhenkilöt:   Petri Peltonen  Hilppa Rautpalo  Maria Tiainen 
Kotipaikka:  Tammasaarenkatu 1 Helsinki, Suomi
Toimiala:  Muu vesiliikennettä palveleva toiminta
Liikevaihto:  34,5 milj. € (2022)
Liikevoitto:  –0,9 milj. € (2022)
Henkilöstö:  307
Tytäryhtiöt:  Ice Advisors Oy
Omistaja:  Suomen valtio (VNK)
Kotisivu:  finnpilot.fi
Infobox OKVirheellinen NIMI-arvo: 
Finnpilotin luotsialus Helsingin edustalla
Finnpilotin luotsivene Helsingissä vuonna 2009.
Finnpilot Pilotage Oy on Suomen valtion omistama yritys, joka huolehtii valtakunnallisesti luotsauspalveluiden tarjonnasta sekä muista luotsaukseen liittyvistä, vesiliikenteen turvallisuutta ja toimintaa tukevista tehtävistä.
Luotsausliikelaitos muuttui valtion omistamaksi osakeyhtiöksi nimeltä Finnpilot Pilotage vuodenvaihteessa 2011.
Luotsausliikelaitos oli entinen Merenkulkulaitoksen luotsausyksikkö, joka erkani Merenkulkulaitoksesta vuonna 2004 erilliseksi valtion liikelaitokseksi.
Finnpilotin hallinto sijaitsee Helsingissä.
Luotsiasemat

Suomi on jaettu neljään luotsausalueeseen, joiden johdossa ovat aluepäälliköt. 
Finnpilotilla on 15 luotsiasemaa sekä 10 tukiasemaa ympäri Suomea.
Kotkan luotsiasema
Orrengrundin tukiasema
Helsingin luotsiasema, Harmaja
Emäsalon tukiasema
Porkkalan tukiasema
Hangon luotsiasema
Naantalin luotsiasema
Utön tukiasema
Lillmalön tukiasema
Maarianhaminan luotsiasema
Isokarin luotsiasema
Rauman luotsiasema
Mäntyluodon luotsiasema
Vallgrundin (Vaasan) luotsiasema
Kaskisten tukiasema
Tankarin luotsiasema
Ykspihlajan tukiasema
Leppäluodon tukiasema
Perämeren luotsiasema, Raahe
Ajoksen tukiasema
Marjaniemen tukiasema
Lappeenrannan luotsiasema
Puumalan luotsiasema
Savonlinnan luotsiasema
Vuokalan luotsiasema
Aiheesta muualla

Finnpilot.fi
Liikenne- ja viestintäministeriön verkkopalvelu
Liikenne- ja viestintäministeriön hallinnonala
Hertan maailma

Hertan maailma on Niina Grönholmin luoma animaatio- ja mobiilipelisarja, joka on julkaistu vuonna 2008. Lasten arkisiin asioihin keskittyvä animaatio- ja pelisarja on ollut ilmestymisestään lähtien Pikku Kakkosen suosituimpien verkkosisältöjen joukossa. Animaatiosarjaa on näytetty myös Ruotsin SVT-kanavalla. Sittemmin Hertan seikkailut ovat laajentuneet myös kansien väliin väritys- ja kuvakirjojen muodossa.
Hertan maailma Ylellä

Grönholm sai alun perin idean lasten ajanvietesivuston perustamiseen vuonna 2006. Seuraavana vuonna hän perusti Alpakka Median, jonka puitteissa Hertan maailmaa tuotetaan. Animaatiosarja julkaistiin vuoden 2008 alussa. Alpakka on tuottanut myös Pojat-nimistä animaatiosarjaa. Hertan maailman oli Pikku Kakkosen verkkosivuilla vuoteen 2018 saakka. Kesällä 2018 Yleisradion Pikku Kakkonen julkaisi neljä uutta animaatiota nimeltä Hertta liikenteessä -tietoiskut. Vuonna 2019 Hertan Maailman Mustikkaretki- ja Ruskaretki julkaistaan uudella tekniikalla Pikku Kakkosen mobiilisovelluksessa.
Hertan maailma Ylellä > Hertan maailma -peli

Hertan maailma oli Pikku Kakkosen ensimmäinen animaatiosarja, jolla oli myös oma digitaalinen pelimaailma. Peli julkaistiin vuonna 2008 samaan aikaan sarjan kanssa. Grönholm halusi pelimaailman, jota hänen omat lapsensa voisivat pelata. Kun sellaisia ei löytynyt, Grönholm päätti luoda sellaisen itse. Grönholm päätyi ottamaan yhteyttää Yleen, jossa sattumalta oltiin uudistamassa sisältöjä. Aiempaa kokemusta animaatioiden tai pelien tekemisestä hänellä ei ollut. Tavoitteena oli  tehdä lapsille turvallinen verkkoympäristö. Hertan maailma oli pelattavissa verkossa kymmenisen vuotta ja oli yksi Pikku Kakkosen suosituimpia verkkosisältöjä. Suomalaisia lapsille suunnattuja nettipelejä pyöritti muutenkin lähinnä Yle, joka jakoi pelit suomenkielisiin Pikku Kakkonen ja ruotsinkielisiin BUU-klubben -peleihin. Esimerkiksi vuonna 2009 pelejä pelasi noin 100 000 pelaajaa viikossa. Peli keskittyi lasten arkeen. Siinä suoritettiin pieniä tehtäviä kuten leikittiin nukkekodilla, tehtiin salaattia, lähdettiin onkimaan ja pestiin koira. Esimerkiksi nukkekotiminipeli nousi yllättäen suosituksi esikouluikäisten poikien keskuudessa. Pelin oli käsikirjoittanut Grönholm. Ylen verkkosivujen lisäksi peli oli pelattavissa älylaitesovelluksella. Peli on pelattavissa Suomen pelimuseossa. Suunnitteilla on ollut myös lisää pelejä älylaitteille.
Hertan maailma -kuvakirjat

Kustannusosakeyhtiö Tammi julkaisi vuosina 2010-2013 yhteensä 19 erilaista kirjatitteliä Hertan maailmasta, mukaan lukien kuusi kuvakirjaa. Alpakka Media Oy julkaisi neljä uutta kuvakirjaa vuonna 2016.
Hertan maailman muu tuotanto

Hertan maailma ensimmäiset oheismateriaalit tuli markkinoille vuonna 2010 Emi Music Finlandin kanssa yhteistuotantona syntynyt Hertan maailma -musiikkicd oli Emma-ehdokkaana parhaasta lastenlevystä vuonna 2010. Emi Music Finland julkaisi myös kaksi tuotantokautta Hertan maailma -animaatiojaksoja syksyllä 2009. Ensimmäiset lelut tulivat kauppohin syksyllä 2009 Suomen suurimman lelutukkurin Amo Oy:n kautta. Alpakka Media Oy ja Amo Oy solmivat uuden leluyhteistyön vuonna 2016 ja seuraavana jouluna tuotettiin yli kahdenkymmenen lelun valikoima kotimaisiin kauppoihin. Hertan maailma on toiminut Oulun ja Kajaanin puolessa välissä sijaitsevan Rokua Health & Spa -kylpylän palvelumuotoilutuotteena vuosina 2010-2013.
Tunnustuksia

Oulun Osuuspankki myönsi Niina Grönholmille vuonna 2017 Taitaja-stipendin. Perusteluissa todettiin Grönholmin luoneen mediamaailmallaan turvallista sisältöä lapsille verkkoon yksinyrittäjänä vuodesta toiseen.
Aiheesta muualla

Hertan maailman animaatiojaksot Yle Areenassa
Hertta liikenteessä -tietoiskut Yle Areenassa
hertanmaailma.fi (Arkistoitu – Internet Archive)
Herttaa tehdään lasten ehdoilla Kauppalehti.  21.10.2009.
Nainen, joka loi maailman Talouselämä.  10.12.2010.
Hitoshi Sogahata

| Henkilötiedot |
| --- | --- | --- |
Syntymäaika: 2. elokuuta 1979 (ikä 45)
Syntymäpaikka: Ibaraki, Japani
Pelipaikka: Maalivahti
Seura
Seura: Kashima Antlers
Pelinumero: 21
Seurat
| Vuodet | Seura | O (M) |
| 1998- | Kashima Antlers |  |
Maajoukkue
| 2001-2003 | Japani | 4 (0) |
Hitoshi Sogahata (s. 2. elokuuta 1979 Ibaraki, Japani) on japanilainen jalkapalloilija.
Jalkapallomaajoukkue

Hän edusti Japanin maajoukkuetta vuosina 2001-2003.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
| 2001 | 1 | 0 |
| 2002 | 1 | 0 |
| 2003 | 2 | 0 |
| Yhteensä | 4 | 0 |
Aiheesta muualla

National Football Teams
Japan National Football Team Database
Japanin joukkue – Jalkapallon MM-kilpailut 2002
1 Kawaguchi |
2 Akita |
3 Matsuda |
4 Morioka |
5 Inamoto |
6 Hattori |
7 H. Nakata |
8 Morishima |
9 Nishizawa |
10 Nakayama |
11 Suzuki |
12 Narazaki |
13 Yanagisawa |
14 Santos |
15 Fukunishi |
16 K. Nakata |
17 Miyamoto |
18 Ono |
19 Ogasawara |
20 Myōjin |
21 Toda |
22 Ichikawa |
23 Sogahata |
Valmentaja Troussier
Japanin joukkue – Jalkapallo kesäolympialaisissa 2004
1 Sogahata |
2 Tulio |
3 Moniwa |
4 Nasu |
5 Abe |
6 Konno |
7 Morisaki |
8 Ono |
9 Takamatsu |
10 Matsui |
11 Tanaka |
12 Kikuchi |
13 Komano |
14 Ishikawa |
15 Tokunaga |
16 Ōkubo |
17 Hirayama |
18 Kurokawa |
Valmentaja Yamamoto
Flegmaatikot

| Flegmaatikot> Tiedot |
| --- | --- |
Toiminnassa:  1999–2002, 2009–
Tyylilaji:  hip hop, hardcore hip hop
Kotipaikka:  Tampere
Laulukieli:  suomi, englanti
Jäsenet:  Tiedemies   Spesialisti   Leijonamieli  
Levy-yhtiö:  Poko Records   Monsp Records  
Infobox OKNimi-testi OK: 
Flegmaatikot eli FLG on tamperelainen rap-yhtye, johon kuuluvat Tiedemies, Spesialisti ja Leijonamieli, joista kaksi viimeistä on lähtenyt soolouralle. Yhtye tuli tunnetuksi kappaleiden "Hallitse ja hajoita" ja "Mutsin luona" siivittämänä. Flegmaatikot hajosi vuonna 2002 ja yhdistyi taas vuonna 2010.
Flegmaatikoiden ensimmäinen julkaisu oli kesällä 1999 julkaistu omakustanne Lyricalsumowrestlin. Tuolloin kokoonpano kantoi vielä nimeä Flegmatics ja sanoitukset olivat pääosin englanniksi. Yhtye on sittemmin sittemmin laittanut albumin internetiin ilmaiseen levitykseen.
Vuoden 2009 Blockfesteillä järjestettiin Flegmaatikot 10v Special -niminen keikka, jossa Flegmaatikot esitti vierailijoiden kera vanhjoen hittiensä lisäksi uusia kappaleita. Flegmaatikkojen kolmas studioalbumi 931 julkaistiin Monsp Recordsin kautta 13. kesäkuuta 2012.
Diskografia > Albumit

Lyricalsumowrestlin, omakustanne (1999),
Introduction
Break 1
1st Chapter
Break 2
Testing
You Kno
Break 3
On the Move
Substandard
Break 4
Realize
Break 5
Uudet tuulet (mukana Katujen Laki), suomenkielinen
Läheltä ja kaukaa (2001)
Hampuusin päiväkirja (2001)
931 (2012)
Diskografia > Singlet

"Ei epäilystä", 2000
"Hallitse ja hajoita" 2001
"Mutsin luona" 2001
"Sä oot sellainen" 2001
"Jos vain mitenkään mahdollista" 2001
"Koneet käyntiin" (promo) (2010)
"Näijjoo" (2012)